T กระฉูด 2 ซิลลิ่ง! รับทุนใหญ่ลาว ใส่เงินเพิ่มทุนพันลบ. ลุยเขื่อนแม่น้ำโขง
T กระฉูด 2 ซิลลิ่ง! ราคาแตะ 0.19 บ. ด้วยมูลค่าซื้อขาย 192.72 ลบ. คาดนักลงทุนเข้าซื้อเก็งกำไร รับกลุ่ม “ดาว” ทุนใหญ่จากสปป.ลาว ใส่เงินเพิ่มทุนกว่าพันลบ. ลุยโครงการเขื่อนแม่น้ำโขง
T กระฉูด 2 ซิลลิ่ง! ราคาแตะ 0.19 บ. รับกลุ่ม “ดาว” ทุนใหญ่จากสปป.ลาว ใส่เงินเพิ่มทุนกว่าพันลบ. ลุยโครงการเขื่อนแม่น้ำโขง
6 ก.ย. 2564

ผู้สื่อข่าวรายงานว่า ราคาหุ้น บริษัท ที เอ็นจิเนียร์ริ่ง คอร์เปอร์เรชั่น จำกัด (มหาชน) หรือ T ล่าสุด ณ เวลา 11.54 น. อยู่ที่ 0.19 บาท บวก 0.04 บาท หรือ 26.67% สูงสุดที่ 0.19 บาท ต่ำสุดที่ 0.18 บาท ด้วยมูลค่าซื้อขาย 192.72 ล้านบาท ทั้งนี้ ราคาหุ้น T โดยราคาหุ้นพุ่งชนซีลลิ่งตั้งแต่เปิดทำการซื้อขายเมื่อวันศุกร์ที่ 3 ก.ย.2564 ที่ผ่านมา และต่อเนื่องในวันนี้เป็นวันที่สอง

ขณะที่ก่อนหน้านี้นายพิษณุ วิชิตชลชัย ประธานเจ้าหน้าที่บริหาร T กล่าวว่า ที่ประชุมคณะกรรมการวันที่ 20 ส.ค. 2564 มีมติเสนอขายหุ้นสามัญเพิ่มทุนให้กับบุคคลในวงจำกัด (Private Placement หรือ PP) จำนวนไม่เกิน 54,044 ล้านหุ้น หรือคิดเป็น 83.15% ของจำนวนหุ้นจดทะเบียนทั้งหมด ราคาเสนอขาย 0.02 บาทต่อหุ้น รวมมูลค่าทั้งสิ้น 1,080.88 ล้านบาท
โดยจัดสรรให้แก่ผู้ลงทุนจำนวน 5 ราย คือ 1.นางปณิชา ดาว จำนวน 51,994 ล้านหุ้น คิดเป็นสัดส่วน 80% มูลค่ารวม 1,039.88 ล้านบาท 2.นางสาวฐิติมา ธนากรโยธิน จำนวน 300 ล้านหุ้น คิดเป็นสัดส่วน 0.46% มูลค่ารวม 6 ล้านบาท 3.นายชัยยศ จิรบวรกุล จำนวน 250 ล้านหุ้น คิดเป็นสัดส่วน 0.38% มูลค่ารวม 5 ล้านบาท 4.นายอดิศร จ.จิตต์เจริญชัย จำนวน 1,200 ล้านหุ้น คิดเป็นสัดส่วน 1.85% มูลค่ารวม 24 ล้านบาท และ 5.นายกิตติโชติ หริตวร จำนวน 300 ล้านหุ้น คิดเป็นสัดส่วน 0.46% มูลค่ารวม 6 ล้านบาท โดยจะเสนอต่อที่ประชุมวิสามัญผู้ถือหุ้นพิจารณาอนุมัติวันที่ 12 ต.ค. 2564
ขณะที่แหล่งข่าวจากวงการก่อสร้าง เปิดเผยกับ “ข่าวหุ้นธุรกิจ” ว่า การเข้ามาเป็นผู้ถือหุ้นใหญ่ของกลุ่มดาวครั้งนี้ มีเป้าหมายเข้ามาเพื่อใช้ “ทีเอ็นจิเนียร์ริ่ง” เป็นฐานในการระดมทุน (ผ่านกลไกลตลาดหุ้นไทย) โดยเตรียมการระดมเงินลงทุนครั้งใหญ่ ทั้งจากนักลงทุนไทยและต่างประเทศ เพื่อลงทุนโครงการเขื่อนแม่น้ำโขงขนาดใหญ่ในสปป.ลาว นอกจากนั้นที่สำคัญคือนายเดวิด แวน ดาว มีความสัมพันธ์อันดีกับกลุ่มช.การช่าง เป็นอย่างดี
ส่วนนางปณิชา ประธานกรรมการบริษัท คลาวด์ พร็อพเพอร์ตี้ แมเนจเม้นท์ จำกัด ซึ่งดำเนินธุรกิจลงทุน และบริษัท ซีพี เรสซิเดนเซส จำกัด โดยทั้งคู่ เป็นผู้ถือหุ้นบริษัท พีที โซล จำกัด ซึ่งประกอบธุรกิจลงทุนธุรกิจประเภทต่าง ๆ ทั้งในไทยและสปป.ลาว